Томас Мор

Томас Мор () е английски юрист, писател и политик. Още приживе той печели репутация на водещ хуманист и заема различни обществени длъжности, включително тази на лорд-канцлер от 1529 до 1532. Мор създава думата „Утопия“, името на въображаема островна държава, описана в едноименната му книга (1516). Той е запомнен и със своето принципно противопоставяне на желанието на крал Хенри VIII да оглави Англиканската църква – позиция, която прекъсва политическата му кариера и довежда до екзекуцията му поради държавна измяна чрез обезглавяване.

През 1935 Томас Мор е канонизиран от Пий XI, тогавашният папа на Католическата църква.

„Утопия“ 

В книгата „Утопия“, Мор описва въображаем остров като място със съвършената социална, правна и политическа система.

Томас Мор с трактата си „Утопия“ критикува социалните порядки на своето време. На тогавашната действителност той противопоставя идеалния строй на острова „Утопия“, където няма частна собственост. Земята и всички средства за производство принадлежат на държавата, която е федерация от градове. Всички хора са заети с трудова дейност. От физически труд се освобождават само онези лица, притежаващи изключителни умствени способности и занимаващи се с научна работа.

Мор предлага проект на комунистическата форма на организация на трудовата дейност, която според критиците й в наши дни е сходна с тази при тоталитарните режими. Социалната структура на обществото започва със семейството и завършва с града. На висока почит е образованието на децата. Жените имат равни права с мъжете. Подобно на Платон („Държавата“) изисква ликвидиране на собствеността на отделните индивиди в полза на държавата и на парите, ограничаване на влиянието на християнството, възможния минимум религиозни догми и предаване на младежта и нейното възпитание в ръцете на духовенството. Утопийците живеят в условия на равенство в труда, липса на противоположност между града и селото, между умствения и физическия труд при демократично управление, но тежката работа се върши от роби.

Томас Мор мечтае преминаването към новия строй да се осъществи по мирен път. Мор защитава католицизма и върховната власт на папата, обявява се против лутеранците и отказва да признае краля за глава на църквата. Обвинен в държавна измяна, той е осъден да бъде обесен, разчекнат и разчленен (обичайното наказание за предатели, които не са благородници), но Хенри VIII заменя начина на екзекуция с обезглавяване. Екзекутиран е на 6 юли 1535 г.

Произведения 
 Публикувани прижизнено (с посочена дата на публикацията)
 A Merry Jest (c. 1516) (CW 1)
 Utopia (1516) (CW 4)
 Latin Poems (1518, 1520) (CW 3, Pt.2)
 Letter to Brixius (1520) (CW 3, Pt. 2, App C)
 Responsio ad Lutherum (Отговор на Лутер, 1523) (CW 5)
 A Dialogue Concerning Heresies (1529, 1530) (CW 6)
 Supplication of Souls (1529) (CW 7)
 Letter Against Frith (1532) (CW 7)
 The Confutation of Tyndale's Answer (1532, 1533) (CW 8)
 Apology (1533) (CW 9)
 Debellation of Salem and Bizance (1533) (CW 10)
 The Answer to a Poisoned Book (1533) (CW 11)

 Посмъртни публикации (с посочена приблизителна дата на написването)
 The History of King Richard III (c. 1513–1518) (CW 2 & 15)
 The Four Last Things (c. 1522) (CW 1)
 A Dialogue of Comfort Against Tribulation (1534) (CW 12)
 Treatise Upon the Passion (1534) (CW 13)
 Treatise on the Blessed Body (1535) (CW 13)
 Instructions and Prayers (1535) (CW 13)
 De Tristitia Christi (1535) (CW 14)

Източници и бележки

Външни препратки 
 

Английски политици
Християнски светци от XVI век
Хора от Тюдоровата епоха
Римокатолицизъм
Англикански светци
Християнски мъченици
Утописти
Хуманисти
Затворници в Тауър
Родени в Лондон
Починали в Лондон
Екзекуции в Англия